
Noticia di Gobierno 






T ransparente 




Gobierno Di Aruba 


Gabinete UUever-Croes ta 
Construyendo un pais cu 
oportunidadnan nobo pa 
tur ciudodano, cu progreso 

y bienestar pa tur . 




















WORLD BANK TA ASISTI ARUBA DEN E LUCHA 


CONTRA LABAMENTO Dl PLACA 




Na afia 2020, Aruba lo wordo 
evalua pa CFATF pa mira si 
tur reguladon ta na luga pa 
Aruba por combati labamento 
di placa y financiamento di 
terorismo efectivamente. 4 afta 
pasa Aruba a wordo evalua 
di cua! evaluadon a resulta 
cu e gobierno anterior no a 
duna e atencion necesario na 
esakL Consecuentemente, 
e trabounan pa cumpli cu e 
evaluadon di 2020, a cuminsa 
te ora cu gobierno a cambia. 

Minister President Evelyn 
Wever-Croes ta dirigi e 
comision cu ta prepara e 


trabounan aki y ta wordo 
asisti pa DWJZ. Tur instituo 
cu ta relaciona cu e tema 
di fabamento di placa ta 
representa den e comision. 
Minister President a yama e 
comision aki hunto pa na un 
formå dedica y comprometi 
cuminsa traha pa asina Aruba 
sali bon di e evaluadon di 
2020 . 

Den e cuadro aki, Minister 
President a viaba pa 
Washington pa haci un peticion 
na World Bank pa yuda nos 
prepara pa e evaluadon aki y 
a rais di e peticion aki, siman 


pasa un deleg adon di World 
Banktawata na Aruba pa asisti 
Aruba den indentifica cua ta 
e riesgonan cu mester haya 
atencion. 

Aorganisa un workshop siman 
pasa na unda Prome Minister a 
haci e acto di apertura. Durante 
e dianan di e workshop, e 
trabounan a wordo had pa tur 
e diferente instancianan cu ta 
trata cu labamento di placa y 
financiamento di terorismo pa 
inventarisa cua ta e accionnan 
cu ainda mester wordo tuma 
pa asina nos sigura cu Aruba 
ta sali bon di e evaluadon aki. 
Esaki ta e unico manera pa 
evita cu Aruba ta bay riba un 
blacklist. 

Gobierno di Aruba y Prome 
Minister Evelyn Wever-Croes 
en particular ta sumamente 
compremeti pa Aruba cumpli 
cu tur rekisitonan pa asina 
Aruba sali bon di e evaluadon 
di 2020 y implementa tur 
proceso y regia necesario pa 
evita labamento di placa y 
financiamento di terorismo for 
di Aruba. 


CONSEHO Dl DIA 

SEA INTEGRO DEN 
TUR COS CU BO HACI 


Ta miho pa ta 
honesto cu gana otro, 
pasobra e ora bo ta 
gana bo mos! 



Integrldad ta 
papia berdad aunke 
e berdad ta mahos 

PROME MINISTER A REUNI CU HEFENAN Dl 
DEPARTAMENTO Dl SU MINISTERIO 

“Comunicacion ta e yabi di exito pa e departamentonan y e exito di cada 

departamento hunto ta causa e exito di mi ministerio” 


Diabierna ultimo, Prome 
Minister Evelyn Wever- 
Croes a organisa e tercer 
reunion cu su hefenan 
di departamento di 
Ministerio di Asuntonan 
General. Desde cu 
Prome Minister a asumi 
e responsabilidad pa ta 
Minister di Algemene 
Zaken, el a indica na e 
hefenan di departamento 
cu e kier reuni cu nan 
por 3o un biaha pa 
kwartal pa asina por tin 
un bon comunicacion 
cua ta e base di bon 
funcionamento di cada 
departamento y di henter 
e ministerio. 

Durante e reunion cu 
hefen an di departamento, 
'Diensthoofden Overleg', 
di siman pasa a toca 
diferente temanan di 
actualidad entre otro: 
E tema financiero; E 
retonan riba tereno di 
personal; Presupuesto 
y con pa prepara miho 
pa esaki; Y e cambionan 
cu nos ta spera rlb'e 
tereno di innovaclon 
y digitalisacion. Di e 
manera aki tur hefe 
di departamento 

ta na haltura di e 
oportunidadnan y 

posibilidadnan cu tin 
na momento di tuma 
desicionnan importante 
pa nan departamento. 

“Mi ta kere cu un hefe 
di departamento mester 
tur informacion cu ta 
posibel y mas herment 
cu ta posibel pa e por 
eherce su funccion como 
hefe di departamento. 
Como un ex hefe di 
departamento pa 9 aria r 
semper mi a aprecia un 
comunicacion habri cu 
mi minister na unda por 
a delibera y intercambia 
opinion no solamente cu 
e minister sfno tambe 
cu demas hefenan di 


departamentonan. Pa 
e motibo aki tambe mi 
ta tene e encuentronan 
aki cu e hefenanan di 
departamentonan di 
Ministerio di Asuntonan 
General. Comunicacion 
ta e yabi di exito pa 
e departamentonan 
y e exito di cada 
departamento hunto 
ta causa e exito di mi 
ministerio", Prome 
Minister a duna di 
conoce. 




Gobierno Di Aruba 


TA ORGANISA 

E PROME CONFERENCIA Dl INTEGRIDAD 

TEMA 

“LIDERASGO 
Y INTEGRIDAD” 


PA HEFENAN Y HEFENAN SUPLENTE 
Dl DEPARTAMENTO Y PA FUNCIONARIONAN 
ENCARGA CU RECURSO HUMANO. 


DIARANSON, 17 Dl OCTOBER 2018 

8.30 AM PA 5:00 PM 

NA MARRIOTT HOTEL 


Integridad .. Haci lo corecto, hasta ora ningun hende ta mlra! 


GAB1NETE WEVER-CROES 

TRABOUNAN Dl RENOBACION Dl EX 
GREENHILL SUPERMARKET A INICIA PA WORD 
CONVERTI DEN ‘CARNIVAL EXHIBITION’ 


Otro edificio di Gobierno 
cu ta para pa mas 
di 5 aha caba ta; ex 
Greenhill Supermarket 
na San Nicolas. Un 
edificio cumpra pa 
mas di 2 miyon florin 
door di Gobierno casi 
5 afia pasa y cu nunca 
mas a haya atencion 
pa remodela y renoba 
esaki. 


Durante un bishita 
recienfemente 
conhuntamente cu 
funcionarionan di DOW, 
Serlimar, DIP y otro 
departamentonan di 
Gobierno, a cuminsa cu 
trabounan di limpiesa 
pa por atende cu e 
situation penoso cu e 
edificio ta adem 

E ultimo simannan aki, 


ploegnan di Serlimar 
y DOW a percura pa 
haci e edificionan 
aki completamente 
limpi y pa ponenan 
den un condicion 
cu proximamente 
Gobierno di Aruba to 
cuminsa remodelanan 
pa ponenan den uzo. Ta 
grad id e departamento 
di Brandweer cu a asisti 
tambe den e proceso. 

DNM A RICBI BISHITA Dl EXPERTO 
INTERNATIONAL Dl UNESCO RIBA TEMA Dl LAMA 



Redentemente Directie Natuur 
en Milieu (DNM) a haya bishita 
di experto international di 
UNESCO/IQC ariba e tema 
interesante tocante oceano 
y lama. Ariba invitation di 
UNESCO Aruba, hunto cu 
Ministerio di Ensefiansa, 
Cienda y Desaroyo Sostenibel 
experto dr Cesar Toro a bishita 
Aruba y a duna un charla na 
Universidad di Aruba pero a 
pasa tambe na DNM pa un 
presentacion. 

Ken ta Dr Cesar Toro? Dr 
Cesar Toro tin un PhD den 
Physical Oceanography di 
Universidad di Quebec na 
Canada, Dr Toro ta specialisa 
den oceanografia dinamica, 
el a desaroya modetonan 
hydrodynamico oceanico; 
a traha riba adaptacion 
y mitigacion di cambio di 
clima; desaroyo sostenible, 
y gobernanza di oceanonan. 
Desde 2001 Dr Cesar Toro ta 
hefe di IOCARI BE, cu ta e øficina 
regional pa UNESCO/IOC pa 
Latino America y Caribe, IOC 


ta e Commision Oceanøgrafico 
Intergobermental cu UNESCO 
a funda na 1960, y ta e unico 
organisacion competente 
pa ciencianan maritinno pa 
Nacionan Uni. Dr Cesar Toro 
a contribui na e strategia di 
UNESCO/IOC pa aumento di 
capacidad den Latino America 
y Caribe reiaciona cu Ciencia, 
Technologia y Innovation. 
Dr Cesar Toro tambe ta 
author y co-authør di vanos 
pubticadonan incluyendo 
UNESCOS Report on Science 
- Hføwards 2030T 

DNM tambe a haya 
oportunidad dii presenta un 
lista di proyectonan andando 
pa cu e Parke Marino di Aruba 
tambe e impfementatiøn 
di e Natuur bescherming 
verordening reiaciona cu 
impternentacion di e Congreso 
di Biodversidad , Ramsar 
Convention, SPAW Protocol 
y e SDG-nan. Simpiemente 
poni, DNM a duna information 
ariba Marine Park Project, 
Coral Reef Protection Project y 


e cambionan den ROR Pa cu 
maneho di proteccion pa nos 
medio ambiente, a combersa 
over di e implementacion 
di e LBS protocol, Basel 
Convention, cuai entre otro a 
toca e temanan di Solid Waste 
Management Project, Ban 
on Single use Plastics and 
Oxybenzone den sunscreens y 
Brown Fields and Brown Water 
Project. 

E combersacionan y 
intercambio a conduci tambe 
na introduci DNM na e 


plataforma di OBIS (Ocean 
Biodiversity and information 
Sysytem). Ademas di esaki e 
temanan tawata ariba e sigiente 
puntonan: proclamacion di 
Nacionan Uni ariba e Decada 
di Cienda Oceanico pa 
Desaroyo Sostenible (2021- 
2030), e importancia y peligro 
di laman pa islanan chikito, 
cambio climatico y polucion. 

Tambe UNESCO/IOC a 
duna su punto di bistå riba e 
importancia di planificacion 
maritimo y parkenan maritimo. 



Atencion!! 

CERAMENTO Dl HAVENSTRAAT 
CONIPLETAMENTE PA DOS SIMAN PA 

REPARACION 

Departamento di Obra Publico ta informa 
pueblo di Aruba en general y specialmente nos 
automobilistanan cu ta hati uzo di e caminda di 
Havenstraat, cu entrante dialima 15 di oeiøber 
2018 te cu diabierna 26 di october 2018 entre 7'or 
di anochi pa 7'or di mainta lo bay cera e caminda 
completa mente. 

É motibo ta cu lo bay drecha e caminda menciona 
y e ceramento to ta for di e crusada di Zara te final 
di Royal Plaza. Desviacion nan lo keda indica cu 
baricadanan y borchinan di aviso. 

Mester menciona cu ora caminda ta habri durante 
dia, automobilistanan ta permiti di pasa na banda 
drechi di e caminda, esta riba e caminda di tramraiis 
pero ningun truck grandi y bus ta permiti di pasa 
pa motibo cu e espacio ta limita pa e vehiculonan 
menciona. 

En conexion cu e trabounan menciona Departamento 
di Obra Publico ta haci un petition na tur automobilista 
pa sea alerta cu e cambionan den trafico y ta pidi pa 
tene cuenta cu e Inconveniencianan cu lo por surgi 
pa cual nos ta gradici di antemano pa e comprension. 


ALERTA PA CERAMENTO Dl 

HAVENSTRAAT 


Entrante dialuna 15 di october 2018 te cu diabierna 26 di october 2018 
to bay cera Havenstraat com pleta mente entre e crusada di Zara te final di Royal 
Plaza for di 7:00 PIVt pa 7:00 AM. Motibo ta cu lo bay drecha e caminda. 
Desviacion lo ta via Arnold M, Schuttestraat, 

Ningun truck grandi y bus ta permiti pasa f pa motibo di espacio limita* 

DOW y Cuerpo Policial Aruba ta pidi pueblo di Aruba y tur 
automobilista pa tene cuenta cu e ceramento di e caminda menciona. 

Minister Ruiz-Maduro a ricibi resultado positivo di OECD 

ARUBA TA CUMPLI DEBIDAMENTE CU E NORMANAN 
INTERNACIONAL RIBA TRANSPARENCIA Y 
INTERCAMBIO Dl INFORMACION FISCAL 



Dialuna mainta tempran Gobierno di 
Aruba a ricibi e grato noticia di OECD por 
medio di e Foro Global riba Transparencia 
y Intercambio di Informacion pa Meta 
Fiscal (Global Forum on Transparency 
and Exchange of Information for 
Tax Purposes), cu Aruba ta cumpli 
debidamente cu e normanan internacional 
riba transparencia y intercambio di 
informacion, Esaki ta un noticia alentador 
y sumamente positivo pa nos isla, 
Mundialmente Aruba ta den bistå di tur 
otro pais y ta sumamente importante pa 
tur pais sa cu Aruba no ta haci wega y no 
ta coopera cu practicanan di labamento 
di placa y/of evasion di impuesto. 

E Foro Global ta had investigacion y ta 
raporta riba nan evaluacion pa cu diferente 
hurisdiccion entro otro Aruba. Nan ta 
duna repørtahe riba tur e entidadnan 
huhdico importante y leynan di Aruba y 
ta evalua si esakinan ta di acuerdo cu e 
recomendacionnan di e Financial Action 
Task Force di OECD. 

De facto e Foro Global aki tabata na 
punto di pone Aruba riba blacklisf debi 
cu nos no tabata cumpli cu e normanan 
defini y cu esey lo por implica cu Aruba 
lo ta cooperando cu e baho mundo 
permitiendo actonan ilicito y evasion 
di impuesto locual ta causa tambe cu 
pais Aruba ta perde di ricibi entradanan 
considerabel. 

Gobierno di Aruba, representa pa Minister 
di Finansa, Economia y Cultura, sra. mr, 
Xiomara Ruiz-Maduro a actua mesora y a 
forma un delegation di expertonan fiscal 
di entre otro Departamento di Impuesto y 
Banco Central, kendenan a viaha pa Paris 
na september ultimo. Na Paris e minister 


y e expertonan a atende diferente reunion 
intensivo unda nan mester a sptica con 
exactamente nos leynan ta hinca den 
otro y cu si tin algo cu mester adapta, 
Gobierno di Aruba lo percura pa ehecuta 
esakinan den tempo corto. 

OECD a informa Gobierno cu Aruba ta 
Targely Compiiant” y nos Pais a demostra 
progreso riba diferente deficiencia 
cu a wordo identifica den e prome 
tanda di revision. Aruba ta cumpliendo 
debidamente tambe cu, mehoracion di 
acceso na informacion, desaroyo amplio 
cerando acuerdonan fiscal relaciona 
cu intercambio di informacion (EOF 
Exchange of Informacion), supervision 
di e peticionnan di intercambio di 
informacion cu ta drenta reguiarmente y 
percura pa finalisa e peticionnan y ta tuma 
medidanan pa imptementa e normanan 


estricto. 

Aruba a haya van os recomendacion den 
e rapport aki cu lo mester bay atende 
cu nan den e lunanan cu ta sigui, pa 
asina den luna di juni 2019 duna cuenta 
di e progresonan riba e tereno aki. 
Actualmente e Foro Global ta conta cu 
154 pais miembro. Tur pais a bini hunto pa 
coopera hunto den e lucha internacional 
contra evasion di impuesto. 

Asina aki ta keda demostra cu e 
esfuersonan di Gabinete Wever-Croes 
pa recupera e credibilidad di nos Pais 
ta dunando nan fruta. Minister Ruiz- 
Maduro ta gradid e ehecutivonan di 
Departamento di Impuesto, Banco 
Central, Departamento di Legislacion y 
tur otro instancia cu a yuda pa nos por a 
yega na un resultado positivo pa Aruba, 

Minister Xiomara Ruiz-Maduro a haci apertura di Congreso Arte di Tarima: 


ARTE DEN TUR SU FACETANAN TA 
IMPORTANTE PA E FORMACION Dl NOS 
CARACTER COMO HENDE Y COMO PAIS 


Diabierna mainta na Cas di 
Cultura Minister di Rnasa t 
Asuntonan Economtco y 
Cultura a haci apertura di e 
Congreso Arte di Tarima en 
coneccion cu e celebracion 
C100 di Cas di Cultura 
su 60 aha di exEstencia y 
Departamento di Cultura su 40 
aha di servicio Guttural na nos 
Pais. 

E congreso a conta cu 
vanos artista cu a trece nan 
experiencia y punto di bistå 
dilanti pa locuai ta trata Arte 
di Tarima. E partlcipacion y e 
informacion treci dilanti sigur 
tabata balioso pa asina por 
reflexiona riba kiko tur tin, kico 
falta y kico nos por had pa 
asina haci arte mas accesibeL 
E mandatario encarga cu 
cultura a slgui trece dilanti cu 


Arte den tur su facetanan ta 
importante pa e formacion di 
nos caracter como hende y 
como Pais, 

Eta importante pa nos portraha 
hunto y busca e mihor manera 
pa haci arte accesibel na scol s 
den bario y den nos comunidad 
en general. Minister Ruiz 
-Maduro a duna un palabra di 
danki na tur esnan cu como 
bon embahador y inspirador a 
mustra interes den e congreso 
Arte di Tarima, na directornan 
di ambos organisacion Sra. 
Vlcky Arens y sr. Siegfried 
Dumpfries, danki pa trece Cas 
di Cultura y Departamento 
di Cultura hunto pa celebra, 
conmemora y reflecciona riba 
e tmportanda pa nos brinda 
oportunidad pa biba arte y 
cultura di nos Pais. 

Minister Glenbert F. Croes 

Minister di Asunto Social y Labor 


-MNUNE^j 



COMISION TECNICO TRIPARTIDISTA PA CU 
DIALOGO TRIPARTITE SOCIAL LABORAL 
TA TERMINANDO TUR PREPARACION PA E 

TRABOUNAN CUMINSA 


É comision tecnico cønsistiendø 
di Sra Flora Petronilra, FTA- Sr 
Hubert Dirksz, Ministerio di 
Labor Sr, Leo Yarzagaray, Sr 
Tito de Cuba representante 
di gremiø comercial STA - 
Sr. Diego de Cuba, ya ta den 
varios iuna di preparacion pa 
asina e dialogo Tripartidista 
SociaLLaboral por inicia. Cu 
tripartidista nos kiermen dialogo 
entre Gøbierno, gremiø iaboral 
y gremio comerciaL 

Definition di tripartidismo ta e 
dialogo social entre Gøbierno, 
representante di dunadør 
di trabou y organisation di 
trahadornan como partnernan 
iguai y independiente tratandø 
na Jogra solucionnan pa 
asuntonan di interes comun. 

E preparacion pues ta cønta 
cu participacion di tur gremiø 
pa den un consensus nacionai 
logra entre otro siguridad 
taboral, salud y siguridad na 
pia di trabou, kico haci cu e 
fenomenø di uitzend bureau/ 
contratistanan, aumentø di 
salario minimø, miho capacidad 
di cømpra y diverso aspecto 
mas cu lo keda atendi durante 
e Tripartite Søcial-LaboraL 

E preparacionnan aki ta 
drentandø su fase final pa 
presenta e consebo definitivø 
na Minister di Labor, Mientras 
tanto e comision a defini un 
Statuto cu lo por sirbi como e 
guia pa e dialogo. 

GOBIERNO Dl ARUBA 
CU ORGUYO TA ANUNCIA 


TUR YAMADA PA 

coo mm BUREAUSOSTENEMI, 
5BB.1 U1U meLDPUNT NACIONAL 


528.1100 


528.1130 


DEPARTAMENTO Dl 
ASUNTO SOCIAL PLAYA 

DEPARTAMENTO Dl 
ASUNTO SOCIAL SAN NICOLAS 


TA COMPLETAMENTE GRATIS 

Sea bo ta yama for di prepaid, postpaid, hybrid 
y telefon di cas, e yamada aki cu por salba un 

bida lo no costa abo naaa. 


V# 



Departamento di AsUIltO Social 



CU ESAKI GOBIERNO KIER ELIMINA E BARERA Y I 
E SILENCIO Dl TUR CU TA NA PELIGER Y CU 

MESTER Dl AYUDO URGENTE. 


Gabinete Wever-Croes 

Minister Andin Bikker | 

Minister di Husticia, Seguridad y Migracion 


MINISTER BIKKER A DUNA APOYO NA DIA FAMIA 
NA CIERE Dl ‘FIRE PREVENTION WEEK 2018’ 



Brandweer Aruba tabatin 
su siman di Fire Prevention 
Week 2018. Diadomingo ta 
clausura e siman cu dia di 
famia na kazerne di Tanki Flip. 

Minister di Husticia mr. Andin 
Bikker tambe a pasa pa duna 
su apoyo na tur bombero nan 
famia y tur presenta pa cu e 
dia akL Un dia unda por sinti 
pa ta un bombero pa un dia. 

Minister Bikker a feficita tur 


bombero cu nan siman di Fire 
Prevention Week 2018 y exito 
den nan trabou diario. 

E NO TA COSTA BO NADA 


CLICK- I 

E POR SALBA BO 




jftvido-iiffrQini*®- jicwieACs 

Representantenan di diferente pais na Aruba pa: 

SIMPOSIO Dl UNESCO TOCANTE 
ESTADISTICANAN Dl EDUCACION 


Un di e visionnan nobo di 
UNESCO pa ensefiansa ta 
Responsabilisacion. Esaki 
banda di Digitalisacion ta 
bay ta un palabra clave den 
educacion. Esaki ta e vision 
tambe den maneho di Gabinete 
Wever-Croes. 

Otro siman Minister encarga 
cu Ensefiansa sefior Armando 
Lampe, lo duna apertura na 
e encuentro di UNESCO na 
Aruba. E encuentro aki lo ta di 
diaranson 17 pa diabterna 19 
di october. Representantenan 
di diferente pais hunto cu nos 
profesionalnan den educacion 
lo ta parti di un simposio 


tocante estadisticanan di 
educacion. Lo bay duna 
curso y e instmmentonan di e 
indicadornan di educacion, con 
ta midt e calidad di ensefiansa 
cu ta e meta di desaroyo 
sostenibel (SDGs) number 4. 

U E simposio aki ta den cuadro di 
e Plan Nacionai di Ensefiansa 
di Gabinete Wever-Croes 
y e desaroyo international 
den educacion. Aruba no por 
keda aisla y definitiva mente 
no por keda atras pa loke ta e 
cambionan cu ta tumando iuga 
den nos sistema di ensefiansa”, 
Minister Lampa a enfatisa. 



PLAN EDUCACION NACIONAL 2018-2030 

Ta encera desaroyonan nobo den siglo 21 


Recien Minister encarga cu 
Ensefiansa, Armando Rudy 
Lampe a anunda un proyecto 
cual e Minister a considera di 
ta esun mas importante di e 
decada di ensefiansa naAruba. 
Ta trata aki di e Proyecto PEN, 
Plan Educacion Nacionai 2018- 
2030. Na Hulandes esaki ta 
NOP, National Onderwijs Plan. 
Esaki ta e plan strategico pa 
ensefiansa pa siglo 21. 

E sistema di nos ensefiansa 
mester cambia y keda na 
haltura na e desaroyonan nobo 
den siglo 21. Desaroyonan 


technologico ta bay asina 
rapido cu nos sistema di 
ensefiansa no por keda manera 
cu e tawata den siglo 20. Cu 
e vision aki, Departamento di 
Ensefiansa a cuminsa cu un 
proceso di consulta cu tur e 
stakeholders cu lo continua den 
e siguiente simannan pa asina 
yega na un plan definitive pa 
ensefiansa nacionai pa 2018 
pa 2030. 

Minister Lampe a splica cu 
e motibo pa cua a pone e 
fecha 2030 ta cu e maneho di 
ensefiansa di Gabinete Wever- 


Croes ta den concordancia 
cu e Metanan di Desaroyo 
Sostenibel (SDGs) di Unesco 
acorda pa huminidad henter 
pa yega 2030 cu resultadonan 
favorabel. 

E meta number 4 di SDGs ta 
Calidad di Ensefiansa. Ora 
nos ta papia di hisa calidad 
di ensefiansa como meta 
hunto cu Unesco y tur pais 
na mundo, a acorda cu esaki 
ta fundamental pa futuro di 
nos muehanan. No tin futuro 
sin un bon educacion. Esaki 
ta pone nos pensa mesora 


riba e 21 Century Skiils 1 , 'E 
Habilididanan di Siglo 21 \ 

E concepto nobo aki ta 
encera pensamento critico, 
creatividad, comunicacion 
entre otro habilidadnan stipula 
pa yuda tur studiante den nan 
formacion den siglo 21. 

E Habilididanan di Siglo 21 
ta e topico di actualidad y e 
demanda di comunidad ta 
mustra tambe cu comunidad ta 
pidi y ta da pa desaroyo den 
ensefiansa aki pa e formacion 
di nos muchnan. 

MINISTER LAMPE A BISHITA SCOL PASO PA 

FUTURO 


Ministerio di Ensefiansa lo haci un esfuerso pa yuda e scol yega 

na su necesidadnan 


Dialuna mainta 15 di october 
Minister di Ensefiansa dr 
Armando Rudy Lampe a haci 
un bishita na Scol Paso pa 
Futuro. Scol Paso pa Futuro ta 
existi pa mas di un decada y 
a demostra cu nan ta haciendo 
un tremendo trabou. 

E cabesante di Scol Paso pa 
Futuro, jufrouw Zelda hunto 
cu e cabesante suplente y 
staff di DPS a conbersa cu 
Minister Lampe y a comparti 
aigun inkietud pa cu e parti 
di ensefiansa, Enfrastuctura, 
logistica/trafico y aigun otro 
puntonan di interes pa cu e 
scol. 

Minister Lampe a keda 
impreciona pa e entusiasme di 
e staff y persona! di e scol. 


E mandatario a haci un recorido 
den aigun klas pa saluda y 
motiva y desea e docentenan 


Na final di e recorido a keda 
palabra cu lo sigui brinda e 
apoyo necesario y daro di parti 
di Ministerio di Ensefiansa lo 


had un esfuerso pa yuda e 
scol yega na su necesidadnan 
y pa asina ey sigui funciona 
debidamente. 


tur clase di exito. 

Minister di Turismo, Salud y Deporte |? 

Dialuna 15 di october lo cuminsa cu un campana 

deportivo riba FACEBOOK 



Minister di Turismo, 
Salubridad Publico y 
Deporte Sr. Dangui 
Oduber ta anuncia cu 
e siman aki lo cuminsa 
cu un campana 
riba e plataforma di 
Facebook, Den cuadro 
di e maneho di deporte, 
Minister Dangui Oduber 
kier stimuia mayornan 
pa encurasha nan 
yiunan pa haci deporte, 
Meta di e campafia 
aki ta pa stimuia 
movedon por medio 
di deporte cual na final 
ta condud na varios 
beneficio positivo pa 
nos muchanan, 

E campafia aki lo wordo 
haci conhuntamente 
cu IBiSA caminda 
comunidad di Aruba 
por sig i e campana aki 
atraves di e pagina di 
Facebook di Minister 
Dangui Oduber como 
tambe e pagina di 
Facebook di IBiSA 
Aruba, 

E campana lo tin 
un duracion di mas 
o menos 10 siman 
caminda despues 
di cada siman lo 
recapitula e siman 
cu un entrevista cu 
un atleta local ariba 
su experiencia di con 
deporte a haci un 
impacto positivo den 


su bida, E entrevista 
aki lo wordo pasa na 
Teiearuba como tambe 
riba Facebook, 

E maneho di Minister 


Dangui Oduber 

ta pa stimula nos 
comunidad pa haci 
deporte y movecion 
diaho creando un 
generacion di hobenan 


saludabei cu a largo 
piaso lo contribui na 
baha gastonan di AZV, 
Minister Dangui Oduber 
ta tnvita tur hende cu ta 
ariba e plataforma di 


Facebook pa like and 
share" e paginanan di 
Facebook menciona pa 
e informaciønnan yega 
cerca tur e mayornan. 

PRESUPUESTO Dl ARUBA TOURISM 
AUTHORITY PA ANA 2019 A WORDO PRESENTA 
Y ENTREGA NA MINISTER Dl TURISMO 



Durante e ultimo lunanan, 
varios reunion interno a wordo 
teni y tambe proyeccionnan y 
plannanpa2019 a wordo discuti 
entre socionan di turismo, cu 
Hunta di Supervision di A.TA 
y dentro di e ekipo di A.TA 
mes. 

Despues di a considera 
aspectonan riba nivel di 
manebo di turismo nacional, 
despues di a revisa entre 
otro reco me nd a ci on na n 

di AHATA, y despues di a 
conduci analisisnan respectivo 
y consulta cu e ekipo intemo 
durante un proceso extenso, 
A.TA ta continua cu e 
proceso di aprobacion formal 
presentando y entregando 
na Minister di Turismo 
Danguillaume Oduber e 
presupuesto y plannan pa 
2019, esaki dia 10 di october 
2018 ultimo. Conforme tey, 
A.TA, tin cu entrega su 
presupuesto y ptannan no mas 
tarda cu ler di september na 
Hunta di Supervision. 

Minister di Turismo a expresa 
su gratitud pa entrega di e 
rapport, unda el a comparti 
entre otro cu pa loke ta e 
cantidad di placa cu e turista 
lo laga atras pa 2019 esaki 
ta proyecta un crecemento di 
entre 3% pa 4 % cual sigur 
ta un noticia positivo mirando 
cu e maneho di su ministerio 
ta dirigi riba atrae e bishitante 
cu por laga mas atras den nos 
economia y cu esaki ta cumpli 
cu e vision di su ministerio. 

Ronella Tjin Asjoe-Croes CEO 
di Aruba To uris m Authority a 
conclui: Jl Nos ta satisfecho 
cu pa di 8 aha consecutivo 
a entrega e presupuesto 
conforme loke ley ta prescribi 
pa A.TA E proceso pa entrega 
e presupuesto ta tuma Junas di 
preparacion pa asina evaiua 
y determina kico ta e miho 
strategia pa e ana cu ta sigui 
-esaki mas cu daro ta cuadra 
den e matchi mas amplio di e 


plan strategico pa Aruba su 
turismo. En general por bisa 
cu aha pasa y e aha aki tawata 
afianan bon pa loke ta trata 
entrada por medio di turismo. 
Aunke e demanda pa Aruba ta 
sigui ta fuerte, unda ta anticipa 
un comienso fuerte pa otro 
aha, aha 2019 no ta bay ta 
un aha facil manera e afianan 
anterior, pero e plan presenta 
lo mester permiti pa confronta 
competencia mas fuerte den 
area di Caribe unda cu varios 
destination lo ta bek riba pia cu 
producto renoba y na prijs hopi 
rebaha, despues cu a wordo 
azota pa borcan den 201 7 ” 

Proyeccionnan 2019 
Pa loke ta e 4 indicadornan 
principal nacional; pa 2019 
a indui como proyeccion un 
crecemento di 2.8% den stay- 
over arhvals' (turistanan di 
estadia) y un cremento di entre 
3% y 4% den Tourism Receipts. 
Pa cu resuitado di RevPar, 
esaki ta proyecta pa consolida 
- igual pa cu turismo crucero 
pa cu cantidad di bishitantenan 
crucero. Pues pa e ultimo dos 
indicador lo mantene locual 
lo registra como resuitado na 
2018. 

Averahe di Crecemento Anual 
2011-2017 

Desde di introduccion di A.T.A. 
Sui Generis na 2011, metanan 
a base di e 4 indicadornan 
principal a ser cumpli. Por nota 
e averahe di crecemento anual 
pa cada un di e indicadornan 
pa cu e periodo di 2011 pa 
2017; Stay-Over Arrivals: 
+4% t Tourism Receipts: +4%, 
RevPar: +6%, Cruise Arrivals: 
+5%. 

Proyeccionnan 2018 Con lo 
cera afia? ? 

E demand a halto for di Merca 
pero tambe e retonan for 
di Venezuela ta percura cu 
2018 ta proyecta cu l stay- 
over amvals' lo cera afia cu 
un bahada di 1% -incluyendo 
Venezuela. Sinembargo tur 


continente ta proyecta di cera 
cu un crecemento, ora exclui 
Venezuela. Pa cu Tourism 
Receipts esaki ta proyecta 
pa crece cu 4%, pa 2018. 
Conforme proyeccion di AH ATA 
lo cera 2018 cu un crecemento 
den RevPar cu 13%. 

Turismo crucero ta proyecta 
cu lo sigui crece durante 2018 
pero cu fo consolida fin di 
afia. Dos indicadornan clave 
di calidad' di turismo esta 
Tourism Receipts y RevPar, lo 
sera 2018 riba metanan stipula 
pa e afia aki. 

Presupuesto 2019 
Conforme presupuesto 

presenta pa 2019, 80% di 
A.TA. su entrada operacional 
(revenues) lo ser uza pa 
mercadeo internadona! y parti 
di esaki pa mehoracion di nos 
producto turistico. 

Ronelia Tjin Asjoe-Croes 


ta gradid y felicita e ekipo 
compteto di A.T.A. cu a traha 
duro pa asina percura un 
biaha mas pa Aruba Tourism 
Authority por entrega un 
documento compieto y bon 
balansa. 

Presente pa esaki tawata: 
Minister di Turismo 
Danguillaume Oduber, 

Consehero General di 
Minister di Turismo Gerald 
Tsu, Consehero di Turismo 
di Minister di Turismo Marlee 
Lade, miembro di Hunta di 
Supervision di A.T.A. Cisco 
Quant, Consehero di Minister 
di Turismo pa cu e fondo di 
TPF' Sharlise Romano, como 
tambe CEO di A.T.A. Ronella 
Tjin Asjoe-Croes, CMO Sanju 
Luidens-Daryanani, CFO 
Maas van Drie y Dyane Vis- 
Escalona, Business Manager 
di A.T.A. 

Inscribi pa curso; 

Ensenansa pa Empleo 

Engelandstraat 33* 
Curso ta start; 

22 oktober 2018 


Minister di Ensenansa 
dr. Armando'Rudy" Lampe 


Inscribi pa curso; 

Ensenansa pa Empleo 

Engelandstraat 33* 
Curso ta start; 

29 oktober 2018 


Minister di Ensenansa 
dr. Armando'Rudy" Lampe 


GOBIERNO Dl ARUBA 
TA PARTICIPA 

CU E S1GUIENTE CURSONAN LO BAY CUMINSA. 
HACI UZO Dl E OPORTUNIDAD AKI PA UN OFISHI NOBO 


fishi bek den poblacion. Un ofishi ta bal mas cu oro 


MINISTERIO Dl ENSENANSA 

GobiernoDiAruba 


GABINETE WEVER-CROES 
TA DUNA BEK NA NOS COMUNIDAD 

EDIFICIONAN Dl PUEBLO 

TIN ESPACIO DISPONIBEL PA REUNIONNAN r 

PA MAS INFORMACION YAMA 


TELEFOON PA RESERVA: 


2810001 

2810005 

2810010 

2810015 


NOORD 
PARADERA 
SAVANETA 
SANTA CRUZ 

Prome Minister Sra. Evelyn Wever-Croes 

Minister di Asuntonan General, 

Integridad, Energia, Innovacion 
y Organisacion Gubernamental 


Vice Premier 
Sr. Otmar Oduber 

Minister di Infrastructura 
y Medio Ambiente 


* 


Sra. Xiomara J. Maduro 

Minister di Finanzas, 
Asuntonan Economico 
y Cultura 


Sr. Andin Bikker 


Sr. Danguillaume Oduber 


Minister di Husticia, 

* Seguridad y Integracion 


Sr. Armando Lampe 

Minister di Ensenansa, 
Ciencia y Desaroyo 
Sostenibel 


Minister di Turismo, 
Salubridad y Deporte 


Sr. Chris Romero 


Minister di Transporte, 
Comunicacion y 
Sector Primario 


Gobierno di Aruba 

GABINETE WEVER-CROES - TA PONE E FUNDESH! PA BON GOBERNACION 


Sr. Glenbert F.Croes 

Minister di Asunto 
Social y Labor 


rs\U 

t ____ 

































































